Viridiplantae
Viridiplantae (u prevodu "zelene biljke") su kladus eukariotskih organizama sa oko 450.000–500.000 vrsta i ima značajnu ulogu i i kopnenim i u vodenim ekosistemima. Sačinjavaju ih zelene alge koje su prije svega vodene, i kopnene biljke (embriofite), koje su se pojavile unutar njih. Zelene alge tradicijski isključuju kopnene biljke i čine ih parafiletskom skupinom. Otkako je spoznato da su embriofiti nastali iz zelenih algi, neki autori počinju ih uključivati u ovaj kladus. Imaju ćelije sa celuloznim zidovima i primarne hloroplaste, izvedene iz endosimbioza sa cijanobakterijama koje sadrže hlorofili a i b, bez fikobilina. Postoji više od 350.000 vrsta viridiplanta. U nekim sistemima klasifikacije grupa se tretira kao carstvo, pod raznim imenima, npr., Viridiplantae, Chlorobionta, ili jednostavno Plantae, a potonje se tradicijski proširuje na biljno carstvo i uključuje zelene alge. Adl i drugi, koji su 2005. godine napravili klasifikaciju za sve eukariote, za ovu grupu uveli su naziv Chloroplastida, odražavajući grupu koja ima primarni hloroplast sa zelenim hlorofilom. Odbacili su ime Viridiplantae s obrazloženjem da neke vrste nisu biljke, kako se tradicijski razumije. Viridiplantae čine dva kladus: Chlorophyta i Streptophyta kai i bazne Mesostigmatophyceae i Chlorokybophyceae. Smatra se da, zajedno sa Rhodophyta i Glaucophyta, Viridiplantae pripadaju većem kladusu zvanom Archaeplastida ili Primoplantae. Taksonomska evaluacija eukariotas bazira na distribuciji miozina, pokazala je da su Viridiplantae izgubile miozina klase-I.